กรมอุตุนิยมวิทยา เตือนประชาชนเฝ้าระวังฝนตกหนักถึงหนักมากในพื้นที่บริเวณภาคใต้ และภาคตะวันออก อาจทำให้เกิดน้ำป่าไหลหลากได้
นายภูเวียง ประคำมินทร์ อธิบดีกรมอุตุนิยมวิทยา เปิดเผยถึงสภาพอากาศในช่วงนี้ว่า จะมีปริมาณฝนตกหนักถึงหนักมาก ซึ่งจุดที่ต้องเฝ้าระวังในพื้นที่บริเวณภาคใต้ ได้แก่ จังหวัดระนอง ภูเก็ตกระบี่ ตรัง สตูล โดยเฉพาะจังหวัดพังงา ที่มีพื้นที่สุ่มเสี่ยงต้องเฝ้าระวังเป็นพิเศษ อาจทำให้เกิดน้ำป่าไหลหลากได้ // และภาคตะวันออก ได้แก่ จังหวัดจันทบุรี ตราด สระแก้ว ส่วนภาคอื่นๆ มีปริมาณฝนน้อย สำหรับคลื่นลม ซึ่งเป็นลมมรสุมตะวันตกเฉียงใต้ ฝั่งอันดามันคลื่นสูง 2-3 เมตร มีจุดที่ต้องเฝ้าระวัง คือ จังหวัดพังงาภูเก็ต ตรัง สตูล กระบี่ ชาวเรือควรเดินเรือด้วยความระมัดระวัง และเรือเล็กควรงดออกจากฝั่ง        อธิบดีกรมอุตุนิยมวิทยา กล่าวด้วยว่า สำหรับสภาวะอากาศที่จะเกิดขึ้นในช่วงสัปดาห์หน้า ตั้งแต่วันที่ 22 - 28 กรกฎาคมนี้ ประเทศไทยทั่วทุกภาคจะมีปริมาณฝนตกเพิ่มมากขึ้นกว่าช่วงที่ผ่านมา ซึ่งเป็นลักษณะของฝนที่ตกตามฤดูกาล